Luomakunnan valitus täytyy ottaa todesta
Julkilausuma Pohjoiskalotin kirkolliselta yhteistyöverkostolta.

Pohjoiskalotin kirkollinen yhteistyöverkosto on vuosikokouksessaan syventynyt ympäristöön, ilmastoon ja yhteisen kotimme maapallon suojelemiseen liittyviin kysymyksiin.
Haluamme kuulla luonnon huudon. Haluamme kuulla lähimmäisen äänen. Haluamme ottaa luomakunnan valituksen todesta. 
Herra Jumala asetti ihmisen Eedenin puutarhaan viljelemään ja varjelemaan sitä. (1. Moos. 2:15)
Yhteistyöverkosto haluaa lausua seuraavaa:
Luomakunta – Ihmisyys – Yhteys
Olemme riippuvaisia toisistamme ja luonnosta Pohjoiskalotin alueella. 
Elämme maailmassa, jossa mielipiteet ja totuudet repivät.
Meidät on kutsuttu kuuntelemaan toisiamme ja ottamaan vastaan ajan merkit ja tutkimuksen viesti niistä muutoksista, joita ihmisen toiminta on aiheuttanut planeetallemme.
Meidän on kuunneltava alkuperäiskansan ääntä, joka on pitkään pitänyt huolta maasta. Olemme kaikki osa samaa luomakuntaa.
Pohjoiskalotin haavoittuva luonto
Luonto pohjoisessa on herkkä.
Ilmastonmuutos vaikuttaa siihen suoraan.
Käytämme luonnonvaroja – mutta näemme myös kielteiset seuraukset ympäristölle ja ekosysteemeille, kun luonto nähdään ensisijaisesti raaka-ainevarastona.
Jotta elämä pohjoisessa olisi mahdollista, ihmisillä on oltava oikeus harjoittaa elinkeinoja ja käyttää luonnonvaroja – mutta kestävällä tavalla.
Nykyinen elämäntapamme kuluttaa enemmän kuin mitä maa ehtii palautua.
Kun maa huutaa – mitä me vastaamme?
Meidän on otettava luonnon tila todesta.
Meidän on otettava tutkimus todesta.
Tiedämme, että moralisoiva puhe voi väsyttää – mutta todellisuus herättää kysymyksiä, jotka koskettavat meitä kaikkia. Passiivisuus ei ole vaihtoehto.
Jokainen ihminen voi vaikuttaa.
Kirkko yhteisenä tilana
Kirkko on paikka, jossa voimme kokoontua – ei vain uskon, vaan myös keskustelun, pohdinnan ja yhteisen toiminnan äärelle.
Kirkoissamme voimme luoda tilaa, jossa luomakuntaa, oikeudenmukaisuutta ja tulevaisuutta koskevat kysymykset saavat sijansa.
Emme voi tehdä kaikkea, mutta voimme antaa tilaa tiedolle, dialogille, toiminnalle ja toivolle.
Kutsu yksinkertaisempaan elämäntapaan
Eläkäämme kestävämmällä tavalla – luomakunnan tähden, tulevaisuuden tähden.
Kirkkoina ja seurakuntina haluamme toimia ympäristöä paremmin huomioivalla tavalla ja samalla haastaa myös muita tekemään samoin.

